6e0094e174900e0c30afe4cf22dd3c7b
##### Πόσος χρόνος απαιτείται από την τοποθέτηση του μοσχεύματος μέχρι την περαιτέρω εφαρμογή των εμφυτευμάτων;


oralmedsurg.com
2021.04

 Ο χρόνος οστικής ανάπλασης μπορεί να κυμαίνεται από 4 - 5 μήνες με την χρήση αυτόλογου μοσχεύματος μέχρι 8 - 10 μήνες με την εφαρμογή άλλων ειδών μοσχευματικών υλικών.



aefdb0a611c11cb19858ad3bb135ff54
##### Υπάρχει πιθανότητα μετάδοσης ασθενειών με τη χρήση των μοσχευματικών υλικών;


oralmedsurg.com
2021.04

Η πιθανότητα μετάδοσης νόσου μπορεί να θεωρηθεί ενδεχόμενο σενάριο, έστω και με απειροελάχιστη πιθανότητα, στην περίπτωση χρήσης υλικών από άλλα άτομα ή ζώα. Ωστόσο οι καταξιωμένες εταιρείες του χώρου εφαρμόζουν αυστηρές τεχνικές αποστείρωσης που εξαλείφουν αυτούς τους κινδύνους. Στην περίπτωση των συνθετικών υλικών δεν τίθεται ζήτημα μετάδοσης ασθενειών.



822a83f11fd78afacee468dd3dfd5a95
##### Γιατί κάνουμε ανύψωση στο έδαφος του ιγμορείου άντρου και δεν επιδιώκουμε κατακόρυφη αύξηση του οστού της γνάθου;


oralmedsurg.com
2021.04

Η κατακόρυφη αύξηση του οστού της γνάθου εγκυμονεί μεγαλύτερη πιθανότητα αποτυχίας και υψηλότερη νοσηρότητα έναντι της ανύψωσης του ιγμορείου άντρου όπου το μόσχευμα εγκιβωτίζεται σε ένα σχετικά απομονωμένο περιβάλλον. Σε πιο δύσκολες περιπτώσεις μπορεί να χρειάζεται ανύψωση του ιγμορείου και ταυτόχρονα κατακόρυφη αύξηση της φατνιακής ακρολοφίας, στοιχεία που αξιολογούνται από τον επεμβαίνοντα. 



9303689dc5afbea1c78bcbfa6fddb7ea
##### Η ανύψωση του εδάφους του ιγμορείου άντρου εγκυμονεί κινδύνους;


oralmedsurg.com
2021.04

Αναμφισβήτητα, κάθε χειρουργική επέμβαση έχει πιθανότητα αποτυχίας και επιπλοκών όπως π.χ. πιθανή επιμόλυνση του μοσχεύματος. Η λεπτομερής ακτινολογική εξέταση, η πιστή τήρηση του χειρουργικού πρωτοκόλλου από τον επεμβαίνοντα όσο και των μετεγχειρητικών οδηγιών από τον ασθενή θα εξαλείψουν σχεδόν αυτά τα σενάρια.



5a3d054a068bcc4f7259e711453cfa8a
##### Θα έχω έντονο πόνο ή άλλα συμπτώματα μετά την επέμβαση στο ιγμόρειο άντρο;


oralmedsurg.com
2021.04

H επέμβαση δεν παρουσιάζει έντονη μετεγχειρητική συμπτωματολογία. Συνήθως παρατηρείται αμβλύς πόνος τα επόμενα 24ωρα, που ελέγχεται σχετικά εύκολα με συμβατικά παυσίπονα. Ένα άλλο πιθανό σημείο είναι το αίσθημα απόφραξης της μύτης για ένα διάστημα περίπου 15 - 20 ημερών, το οποίο βαθμιαία αποδράμει και αντιμετωπίζεται με αποσυμφορητικά του ρινικού βλεννογόνου.


